АҞӘА, цәыббра 20 – Sputnik. Даҽа 61-ы Аԥсны ауааԥсыра иҳаҩсыз уахыки-ҽнаки рыла акоронавирустә чымазара шрылоу шьақәырӷәӷәахеит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
"Иҳаҩсыз уахыки-ҽнаки рыла акоронавирустә инфекциа рылоу ирыламу аилкааразы игәаҭан 225-ҩык ауааԥсыра, урҭ рахьтә ачымазара рыдбалоуп 61-ы", - ҳәа аҳәоит аацҳамҭа.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 99-ҩык апациентцәа, урҭ рахьтә 97-ҩык ари адиагноз рзышьақәырӷәӷәоуп, рҭагылазаашьа хьанҭоуп фҩык, ибжьаратәуп 14-ҩык. Игәы бзиаханы ахәышәтәырҭаҟнытә доушьҭуп аӡәы.
Ахыԥхьакраҿы иҟоуп 14-ҩык ауааԥсыра.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа шәрыԥхьар ҟалоит абра>>